Uitenhage-digter skryf oor pandemie | Netwerk24
Uitenhage-digter skryf oor pandemie
Deur Razaan Plaatjies 18 Julie 2020 05:01
Die Uitenhaagse digter Irene Sout.
In die hoop dat sy haar gemeenskap en die land kan ophef, het Irene Sout, 'n digter van Uitenhage, onlangs 'n gedig oor Covid-19 geskryf en hoop dat haar woorde mense sal inspireer om mekaar te ondersteun.
Volgens Sout, 'n senior klerk by die Nelson Mandelabaai-munisipaliteit, het haar gedig, getiteld "The Heat and Beat of Covid-19 SA", die sensitiwiteit van die pandemie wat die land fisiek en emosioneel beïnvloed het, aangespreek. Sout sê sy wil met haar gedig hê dat haar gemeenskap die werklikheid van die virus moet besef en dat hulle versigtig moet wees.
Sy wou mense aanmoedig om positief te bly in dié moeilike tye. "Die pandemie moet ons as 'n gemeenskap versterk om aan te hou om vir mekaar te sorg en ons geloof versterk," het Sout gesê.
Sout het in 2019 haar eerste digbundel, Salty Woods, gepubliseer. Dié bundel was 'n versameling van 30 gedigte wat fokus op kwessies in haar gemeenskap.